Document ID: 32010D0720
Publication Date: 2010-11-26

Content:
DEĊIŻJONI TAL-KUMMISSJONI
tas-26 ta’ Novembru 2010
li tawtorizza lill-Portugall tuża dejta li tirrigwarda snin li jippreċedu s-sena ta’ qabel l-aħħar sena għall-kalkolu tal-bażi tar-riżorsi proprji tal-VAT
(notifikata bid-dokument numru C(2010) 8209)
(It-test bil-Portugiż biss huwa awtentiku)
(2010/720/UE, Euratom)
IL-KUMMISSJONI EWROPEA,
Wara li kkunsidrat it-Trattat dwar il-funzjonament tal-Unjoni Ewropea,
Wara li kkunsidra t-Trattat li jistabbilixxi l-Komunità Ewropea tal-Enerġija Atomika,
Wara li kkunsidrat ir-Regolament tal-Kunsill (KEE, Euratom) Nru 1553/89 tad-29 ta’ Mejju 1989 dwar l-arranġamenti uniformi definittivi għall-ġbir ta’ riżorsi proprji li jakkumulaw mit-taxxa tal-valur miżjud (1), u b’mod partikulari it-tieni subparagrafu tal-Artikolu 4(4) tiegħu,
Wara li kkonsultat lill-Kumitat Konsultattiv dwar Riżorsi Proprji,
Billi:
(1)
Il-Portugall talab awtorizzazzjoni mill-Kummissjoni biex juża l-kontijiet nazzjonali għal snin li jippreċedu s-sena ta’ qabel l-aħħar sena għall-kalkolu tal-bażi tar-riżorsi proprji tal-VAT għas-sena finanzjarja tal-2009.
(2)
Għall-iskopijiet tat-tqassim tat-tranżazzjonijiet skont il-kategorija statistika li hemm dispożizzjoni dwaru fl-Artikolu 4(4) tar-Regolament (KEE, Euratom) Nru 1553/89, il-Portugall ma tistax tuża l-kontijiet nazzjonali li jirrigwardaw is-sena ta’ qabel l-aħħar sena finanzjarja li għaliha għandha tiġi kkalkulat il-bażi tar-riżorsi proprji tal-VAT, peress li huma biss il-kontijiet nazzjonali li jirrigwardaw l-2006 li huma dettaljati biżżejjed biex jippermettu li tiġi kkalkulata r-rata medja peżata għas-sena finanzjarja 2009. Il-Portugall għandu għaldaqstant jiġi awtorizzat li juża l-kontijiet nazzjonali li jirrigwardaw l-2006 sabiex jikkalkula r-rata medja peżata għas-sena finanzjarja 2009,
ADOTTAT DIN ID-DEĊIŻJONI:
Artikolu 1
Għall-iskopijiet tat-tqassim tat-tranżazzjonijiet skont il-kategorija statistika, il-Portugall huwa awtorizzat li juża d-dejta meħuda mill-kontijiet nazzjonali li jirrigwardaw l-2006 sabiex jikkalkula r-rata medja peżata għas-sena finanzjarja 2009.
Artikolu 2
Din id-Deċiżjoni hija indirizzata lir-Repubblika tal-Portugall.
Magħmul fi Brussell, is-26 ta’ Novembru 2010.

Metadata:
Eurovoc Level 1 Categories: 100150
100148
100152
100144
Eurovoc Level 2 Categories: 100206
100229
100177
100223
Eurovoc Level 3 Categories: 4488
1164
2504
1321
3258
All Eurovoc Categories: 1164
1234
1321
2900
365
4585
4821
5868
935